മീരാ ബായി ചാനുവിന് ഇഷ്ടം പോലെ പിസ്സ കഴിക്കാം ജീവിത കാലം മുഴുവന് സൗജന്യമെന്ന് ഡോമിനോസ് ആദ്യം, ഞാന് പോയി ഒരു പിസ്സ കഴിക്കും. ഞാന് പിസ്സ കഴിച്ചിട്ട് വളരെക്കാലമായി. ഇന്ന് ധാരാളം കഴിക്കും. ടോക്യോ ഒളിമ്ബിക്സില് ഇന്ത്യയുടെ അഭിമാനമായി മാറിയ മീരാ ബായി ചാനുവിന്റെ ആദ്യ പ്രതികരണത്തിലെ ഒരു ഭാഗമായിരുന്നു ഇത്. താരത്തിന്റെ ഈ ആഗ്രഹം ഏറ്റെടുത്തിരിക്കുകയാണ് ഡൊമിനോസ് ഇന്ത്യ. ആജീവനാന്തകാലം സൗജന്യ പിസ്സ വാഗ്ദാനം ചെയ്തിരിക്കുകയാണ് ഡോമിനോസ്. ഡോമിനോസ് ഇന്ത്യ ട്വിറ്ററിലാണ് ചാനുവിന് ഇത്തരം ഒരു വാഗ്ദാനം നല്കുന്നത്. എന്ഡിടിവിയോട് ചാനു നടത്തിയ പ്രതികരണം ഉള്പ്പെടെ ഡോമിനോസ് വാഗ്ദാനത്തിന് ഒപ്പം പങ്കുവയ്ക്കുന്നുണ്ട്. മിരാബായ് ചാനു, മെഡല് നേട്ടത്തിന് അഭിനന്ദനങ്ങള്! നിങ്ങള് നൂറ് കോടിയിലധികം വരുന്ന ഇന്ത്യക്കാരുടെ സ്വപ്നങ്ങള്ക്കാണ് ജീവന് നല്കിയത്. നിങ്ങള്ക്ക് ജീവിത കാലം മുഴുവന് പിസ്സ വാഗ്ദാനം ചെയ്യുകയാണ്. വീണ്ടും അഭിനന്ദനങ്ങള്! എന്നും ഡോമിനോസ് വ്യക്തമാക്കുന്നു. ടോക്യോ ഒളിമ്ബിക്സില് 49 കിലോ വിഭാഗം വനിത ഭാരോദ്വാഹനത്തിലായിരുന്നു വെള്ളി നേട്ടത്തോടെ മീരാ ഭായ് ചാനു 130 കോടി ജനങ്ങളുടെ പ്രതീക്ഷ കാത്തത്. മത്സരത്തില് സ്നാച്ചില് 87 കിലോയും ക്ലീന് ആന്ഡ് ജെര്ക്കില് 115 കിലോയും ഉയര്ത്തിയാണ് ഇന്ത്യന് താരത്തിന്റെ മെഡല് നേട്ടം.